”Valkoinen kupla” jakoi mieliä.

Torstain piti olla lunta täynnä.

Osa kansasta toivoi, osa pelkäsi. Yhteiskunta oli valmiustilassa.

Ennustettu ”kerran kolmessa talvessa” -lumimyräkkä kuihtui kuitenkin kategorian ”pari kertaa talvessa” -lumipyryksi.

Ilta-Sanomat otti selvää, mitä mieltä kansalaiset olivat. Tyydyttikö tilanne? Jäikö jotain hampaankoloon?

Minkä arvosanan ”lumimyrskylle” antoivat Helsingin lauttasaarelaiset aamun hämärässä, kun lumiaurat olivat jo ottamassa niskalenkkiä ”valkoisesta kuplasta”.

Ilmatieteen laitoksen mukaan lumimyräkän lässähdys johtui siitä, että ”matalapaine ei oikein saanutkaan kosteutta etelästä mukaansa”.

– Siinä oli vähän ajoituseroa. Pienestä se oli kiinni, jos olisi tullut ylämatala sopivassa vaiheessa, mutta ei sitten tullut ja se ei saanut nostettua kosteutta etelästä mukaansa, totesi päivystävä meteorologi Tuomo Bergman aamulla.